[{"text_idx": "#000000", "text": "Ta\u0308naseks olen siis olnud \u201cpunnsilma\u201d uhke omanik juba ta\u0308pselt kolm na\u0308dalat, mis ongi enamva\u0308hem minimaalne periood, mille jooksul jo\u0303uab autot pisut rohkem tundma o\u0303ppida. Suures plaanis pole tal va\u0308ga vigagi. Eriti arvestades seda, et sea kaelakarbonaadi kilohind Selveris on peaaegu 10 korda kallim, kui selle konkreetse E-klassi oma. Ka\u0308ima la\u0308heb, so\u0303idab, vahetab ka\u0308ike jne."}, {"text_idx": "#000001", "text": "Aga u\u0308ks suur asi siiski on, mis Mersu juures va\u0308ga tugevalt ha\u0308irib \u2013 nimelt see jo\u0303uetu kaheliitrine mootor oma saja kilovatiga. Ma olen harjunud, et auto liigub, kui seda ko\u0303ige parempoolsemat pedaali pressida. Tehase andmete ja\u0308rgi peaks ko\u0303nealune eksemplar tegema nullist sajani 11.4 sekundiga (mis on paras kalender). Kuna to\u0303ena\u0308oliselt paljud hobused kapoti alt on ta\u0308naseks juba parematele karjamaadele jalutama la\u0308inud, siis vo\u0303ib sellele kiirenduse ajale veel mo\u0303ned sekundid juurde liita. Seeto\u0303ttu ma viisakusest teist so\u0303idurada pigem ei kasuta, kuna ja\u0308a\u0308ks teistele lihtsalt jalgu. Veidi piinlik ja harjumatu."}, {"text_idx": "#000002", "text": "\u201cA\u0308rka u\u0308les seal rooli taga ja proovi nu\u0308u\u0308d foori tagant a\u0308ra kiirendada lo\u0303puks...\u201d"}, {"text_idx": "#000003", "text": "Kuna tegemist on minu jaoks juba kuuenda Mersuga, siis igasugused margipo\u0303hised kiiksud on tuttavad. Vo\u0303tame kasvo\u0303i konditsioneeri \u2013 u\u0308ldiselt ta\u0308histatakse vastavat nuppu lu\u0308hendiga AC (air-conditioner), aga siin armatuuril ilutseb hoopis EC ning kogu po\u0303himo\u0303te on risti vastupidine \u2013 economy mode (lu\u0308litab konditsioneeri pumba va\u0308lja). Tekitab u\u0308ksjagu segadust ku\u0308ll? Kui tuluke ei po\u0303le, siis on kont ja\u0308rgi. Ja\u0308tkem meelde."}, {"text_idx": "#000004", "text": "EC \u2013 kui tuli po\u0303leb, siis konditsioneer ei to\u0308o\u0308ta. Loogiline?"}, {"text_idx": "#000005", "text": "Teine teema on ko\u0303iksugu kangikestega roolisamba ku\u0308ljes. Harjumuspa\u0308rane kojameeste valits paremal pool puudub sootuks. Kogu juhtimine on koondatud suunatule kangi peale, mille otsas oleva po\u0308o\u0308rlu\u0308liti abil saab sobivat intervalli reguleerida. Ja kui soovid vett esiklaasile, siis pressi sama pulga otsa roolisamba suunas. Kes pole kunagi varasemalt u\u0308hegi Mercedese roolis olnud, eksivad siin lootusetult a\u0308ra. Boonuseks on seal samas veel u\u0308ks kangikene, mille eesma\u0308rk ilma varasemate teadmisteta vo\u0303i manuaali lappamata vo\u0303ib esimese hooga selgusetuks ja\u0308a\u0308da \u2013 pu\u0308sikiirusehoidik (tegelikkuses super mugav kasutada). Asja po\u0303nevamaks ajamise eesma\u0308rgil oleks vo\u0303inud ju siduri-piduri pedaalide ja\u0308rjekorra ka a\u0308ra vahetada?"}, {"text_idx": "#000006", "text": "Ko\u0303ik funktsioonid u\u0308he kangi alla! U\u0308lal paistab ka pu\u0308sikiirusehoidja"}, {"text_idx": "#000007", "text": "Aga a\u0308ra muretse, leiab veel nuppe, mis on paigutatud harjumuspa\u0308rasest pisut ebatavalisemasse kohta. Kui autol peaksid olema veel elektriliselt liigutatavad istmed, siis nende juhtimine on viidud ukse ka\u0308epideme la\u0308hedusse. Ja\u0308llegi va\u0308ga mugav kasutada, kuna na\u0308ed reaalselt, millist lu\u0308litit pressida, et tool soovitud suunas liiguks. Aga paljud ei taipa neid sealt otsida. Minu masinal paraku on mehhaaniliselt seatavad pingid, seega ja\u0308rgmisel omanikul u\u0308ks kimbatus va\u0308hem. Lisaks ko\u0303igele sellele on elektri akende ja -peeglite juhtimine viidud keskkonsoolile ka\u0308igukasti u\u0308mbrusesse. Visuaalselt nad sinna justkui sobiks, aga samas va\u0308ga ebaloogiline asukoht."}, {"text_idx": "#000008", "text": "Peeglite reguleerimine on eriti loogilise koha peal"}, {"text_idx": "#000009", "text": "Tuleb tunnistada, et viimasel ajal on pisut palju toimetamisi olnud ning autoga garaazi ma veel polegi jo\u0303udnud. Tegemist vajavate parenduste ja remontide nimekiri liiga pikk polegi ning vo\u0303iks va\u0308hemalt ideaalis u\u0308he na\u0308dalavahetusega tehtav olla:"}, {"text_idx": "#000012", "text": "Eile sai korra Mersuga ka to\u0308o\u0308koja la\u0308hedal ka\u0308idud, et lasta mehhaanikul madalal po\u0308o\u0308rdel esineva vibratsiooni allikas tuvastada. Tundub, et selle peale aga auto solvus ning hakkas veiderdama. Ju siis ei meeldinud, et vo\u0303o\u0303ras mees teda na\u0308ppis. Esmalt kerkis esile starterprobleem. Kui senimaani oli ta ka\u0308ivitunud suht laksust, siis remondimehe ka\u0308es ei tahtnud starter kohe kuidagi ringi ka\u0308ia. To\u0308o\u0308kojast a\u0308ra so\u0303ites ei suvatsenud ka\u0308igukast enam ka\u0308ike a\u0308ra vahetada \u2013 lasi po\u0308o\u0308rded ligi 4000-ni enne, kui midagi juhtus. Lisaks oli tunne, et teoreetilisest sajast kilovatis oli kasutada maksimaalselt ainult pooled. Teekond tagasi kontorisse oli pisut a\u0308rev ja muret tekitav."}, {"text_idx": "#000013", "text": "Ka\u0308iguvahetuse anomaalia aitas va\u0308lja ravida reset \u2013 keerad su\u0308u\u0308te teise asendisse (ka\u0308ima ei pane!), vajutad gaasipedaali po\u0303hja ning ootad va\u0308hemalt 5 sekundit (soovituslikult isegi kuni 15 sekundit), keerad su\u0308u\u0308te va\u0308lja ja seeja\u0308rel vabastad gaasipedaali. Nu\u0308u\u0308d vo\u0303id vo\u0303tme su\u0308u\u0308telukust va\u0308lja vo\u0303tta ja ootad paar minutit ning seeja\u0308rel vo\u0303id masina ka\u0308ivitada. Starter aga tujutses endiselt ning ilmselt tuleks see lasta a\u0308ra remontida. Kuigi ta\u0308na hommikul oli auto ja\u0308lle heas tujus ja ka\u0308ivitus probleemivabalt. A\u0308kki on aku no\u0303rk? Paari pa\u0308eva pa\u0308rast on plaanis visiit ja\u0308rgmisse to\u0308o\u0308kotta ning ehk saab sealt vastuseid (muuhulgas ka kehva kiirenduse kohta \u2013 kas ta peabki selline tigu olema vo\u0303i vaevab autot mingi tehniline ha\u0308da)."}, {"text_idx": "#000014", "text": "Kellel veel ostulugu kahe silma vahele ja\u0308a\u0308nud, siis see on leitav siit:"}, {"text_idx": "#000015", "text": "Sisesta ja\u0308rgmisesse listi lihtsalt lingitud nimekiri. Lisa uus va\u0308a\u0308rtus listi ja tee see lingiks, hakka tru\u0308kkima, siis pakub erinevaid postitusi. Sellest piisab. A\u0308ra unusta kogu see \u201cblock\u201d muuta \u201cConvert to regular block\u201d."}, {"text_idx": "#000018", "text": "Sinu e-postiaadressi ei avaldata. No\u0303utavad va\u0308ljad on ta\u0308histatud *-ga"}, {"text_idx": "#000019", "text": "Salvesta minu nimi, e-posti- ja veebiaadress sellesse veebilehitsejasse ja\u0308rgmiste kommentaaride jaoks."}]